Wikipedia:Voorbladartikel week 11 2017 - Wikipedia
Wikipedia:Voorbladartikel week 11 2017
Brussel (Nederlands en Afrikaans: [ˈbrʏsəl] luister (hulp·inligting), Frans: Bruxelles [bʁysɛl] luister (hulp·inligting), Duits: Brüssel, Engels: Brussels) is die hoofstad en politieke, ekonomiese en kulturele sentrum van België met 'n oppervlakte van 32,61 vierkante kilometer en 'n bevolking van 168 230 (soos op 1 Januarie 2014). Saam met 18 ander nedersettings in sy omgewing vorm Brussel 'n metropolitaanse gebied met meer as 1,1 miljoen oorwegend Franssprekende inwoners wat van hierdie histories Nederlandssprekende stad tans een van die grootste Franssprekende agglomerasies buite Frankryk asook die mees noordelike stad van die Romaanse taal- en kultuurgebied in Europa maak. Vanweë sy rol as Belgiese hoofstad is Brussel nogtans amptelik tweetalig, waarby sommige openbare instellings ook Duitse benamings het.
Ontsluit van "https://af.wikipedia.org/w/index.php?title=Wikipedia:Voorbladartikel_week_11_2017&oldid=1536131"
Die bladsy is laas op 12 Maart 2017 om 20:30 bygewerk. Donderdag 05 Januarie 2017
- Gewoonlik kan iets of iemand wat "onrein" is, nie afgesonder (geheilig) word nie; tog is daar uitsonderlike gevalle waar iemand wel geheilig word (al is hy onrein) terwille van die doel! (bv. die ongelowige wat getroud is met 'n gelowige, of Judas Iskariot wat geheilig/afgesonder is as dissipel van Christus, tog nie heeltemal rein nie!...)(rol af vir uiteensetting). Dit kan vgl. word met die tema van "baie wat geroep word, maar min is uitverkies". As dit/iemand nie geheilig (afgesonder) kan word nie, is dit/hy/sy nie bruikbaar nie (2 Tim. 2:19-21; 3:2; Hand. 10:15; 11:9; Eseg. 22:26...).
- Iets (bv. die Sabbat) word "ontheilig" wanneer dit nie geheilig (werkwoord) word nie; of wanneer dit wat heilig is (bv. die Christen se liggaam), besoedel word (Hand. 24:6;21:28; Lev. 18:21; Mal. 2:11; Mig. 4:11...) .
DIE VRAAG WAT ONS WIL VRA IS WAT NOU JUIS GEHEILIG IS IN DIE NUWE TESTAMENT, OF WAT GEHEILIG IS VIR DIE CHRISTEN? Bv., IS DIE WET VAN MOSES GEHEILIG VIR DIE CHRISTEN? IS DIE TEMPEL GEHEILIG VIR DIE CHRISTEN?..... EN WAT WORD GESIEN AS ONHEILIG IN DIE NUWE TESTAMENT? IS ONREIN DIERE STEEDS ONHEILIG VIR DIE CHRISTEN? .......
- die wet en die gebod is heilig, nie sodat iemand daardeur kan ERF NIE, (want geloof was nog altyd die voorwaarde - Rom. 4:14), maar sodat geleer kan word wat is sonde (Rom. 7:7) (Rom 7:12 - "Dus is die wet heilig en die gebod is heilig en regverdig en goed"). In die N.T. wandel die Christen nie na die wet nie, maar na die Gees (Rom. 8:2)(Rom 15:16 - "om ‘n dienaar van Jesus Christus onder die heidene te wees, ‘n dienaar van die evangelie van God, sodat die offer van die heidene welgevallig kan wees, geheilig deur die Heilige Gees")(1 Kor. 6:11; Hebr. 10:1-17). Die Christen is nie meer getroud aan die wet nie, want net soos die getroude vrou deur die wet aan die lewende man gebonde is solank hy lewe (en hulle huwelik dus geheilig- afgesonder vir mekaar) maar as hy sterwe ontslae is van die wet van die man (...is geheilig deur die bloed v/d testament - Rom 7:2), net so is die Christen dood t.o.v. die wet DEUR DIE LIGGAAM VAN CHRISTUS, OM AAN 'N ANDER (Hom wat opgestaan het en lewe) TE BEHOORT (Rom. 7:4a)("naamlik aan Hom wat uit die dode opgewek is, sodat ons tot eer van God vrugte kan dra" - Rom. 7:4b)(Hebr. 10:29). Dit beteken nie dat die wet tot niet gemaak word deur die geloof nie, want inteendeel word dit eerder bevestig! (Rom. 3:31), want deur die wet het die sonde meer geword, en dus moes die genade ook meer oorvloedig wees (Rom. 5:20,21).
Ons moet onderskei tussen wat is heilig en wat is onheilig, (ook tussen wat is rein en wat is onrein) (Lev. 10:10); alhoewel sekere reels rondom dit verskil tussen die Ou en Nuwe Testament. In die N.T. is die tempelgebou bv. nie geheilig (afgesonder) vir die Christen nie, maar die Christen se liggaam is geheilig as die tempel.
In die Ou testament was die Hebreeuse volk spesifiek GEHEILIG as die "volk van God", maar in die Nuwe Testament word enige iemand uit enige volk of taal wat glo in Jesus Christus, geheilig (afgesonder) as deel van God se volk.
Iets (bv. die Sabbat) word "ontheilig" wanneer dit nie geheilig (werkwoord) word nie; of wanneer dit wat heilig is (bv. die Christen se liggaam), besoedel word (Hand. 24:6;21:28; Lev. 18:21; Mal. 2:11; Mig. 4:11...) . Nog 'n vb.: - die Naam van Jesus Christus is vir elke Christen HEILIG want Sy Naam is afgesonder as die enigste Naam deur wie iemand saligheid kan verkry, en Sy Naam is afgesonder as die Een op wie ons hoop en vertrou en na wie ons luister. As 'n Christen nou egter ook afgode aanbid, dan is die Here Jesus Christus se Naam nie meer vir hom afgesonder as die enigste nie en is hy dus besig om die Naam van die Here te ONTHEILIG (m.a.w., die Here se Naam is nie meer vir hom afgesonder as die enigste Naam nie).
Die Sabbat is 'n heilige dag omdat dit afgesonder (geheilig) is as 'n rusdag, maar as iemand dit nie neem as 'n rusdag nie, dan ontheilig hy dit. Natuurlik het Jesus Christus vir ons 'n uitnemender weg kom wys van hoe wette vervul word in die Nuwe Testament, en o.a. geleer dat werk wat gedoen word op 'n Sabbat maar gedoen weens barmhartigheid nie gesien word soos "werk" nie; daarom, in so 'n geval word die Sabbat nie ontheilig nie (al het die persoon "werk" gedoen...).
In die O.T. was die wet van Moses heilig (afgesonder)(Rom. 7:12) vir die volk van God, nie sodat hulle kon erf daardeur nie (want GELOOF was altyd die voorwaarde (Rom 4:14)), maar sodat hulle die sonde kon leer ken deur die wet (Rom. 7:7). In die N.T. wandel die Christen egter nie na die wet nie, maar na die Gees (Rom. 8:2) - en die Gees lei en leer ons in die waarheid wat Jesus Christus gebring het, en wys ons hoe Sy wette vervul word in die N.T.; nie dat die wet tot niet is nie, maar heelwat wette word anders vervul in die N.T., of word gewys hoe dit eintlik vervul moet word.
Die Christen is nie meer getroud aan die wet nie, want net soos die getroude vrou deur die wet aan die lewende man gebonde is solank hy lewe (en hulle huwelik dus geheilig- afgesonder vir mekaar) maar as hy sterwe ontslae van die wet van die man (Rom 7:2), net so is die Christen dood t.o.v. die wet DEUR DIE LIGGAAM VAN CHRISTUS, OM AAN 'N ANDER TE BEHOORT (Rom. 7:4a)("naamlik aan Hom wat uit die dode opgewek is, sodat ons tot eer van God vrugte kan dra" - Rom. 7:4b). Dit beteken nie dat die wet tot niet gemaak word deur die geloof nie, want inteendeel word dit eerder bevestig! (Rom. 3:31), want deur die wet het die sonde meer geword, en dus moes die genade ook meer oorvloedig wees (Rom. 5:20,21).
In die O.T. is die Hebreeuse volk gesien as 'n heilige volk (omdat hulle afgesonder is om die Here te dien), en die ander volke was gesien as onheilig (want weens ongeloof kon hulle nie AFGESONDER word vir die Here nie). Die Hebreeuse volk is ook gesien as 'n rein volk omdat hulle (skoon)"gewas" is (deur die wet deur die wyses wat die Here hulle beveel het); maar die ander volke was nie rein nie, en daarom gesien as onrein.
In die N.T.:
- mag ons geen mens onheilig noem nie (Hand. 10:28) - MAAR ONS MOET VERSTAAN IN WATTER KONTEKS DIT BEDOEL IS:
- (want die Here roep mense uit enige volk en taal), tog moet ons verstaan dat nie alle mense heilig is nie! (2 Tim. 3:2; Hebr. 12:16) (baie is geroep, maar min uitverkies). (Hand. 10:34 - "En Petrus het sy mond geopen en gesê: Ek sien waarlik dat God geen aannemer van die persoon is nie", maar dat in elke nasie die een wat Hom vrees en geregtigheid doen, Hom welgevallig is).
- en ons mag geen mens onrein noem nie (Hand. 10:28) - MAAR ONS MOET VERSTAAN IN WATTER KONTEKS DIT BEDOEL IS:
- (want alle mense uit alle volke en tale het toegang tot bekering), tog beteken dit nie dat almal rein is nie (Ef. 5:5) (nie almal bekeer hulle en word weberbaar nie). (Hand. 10:44,45 - "En toe Petrus nog besig was om hierdie woorde te spreek, het die Heilige Gees op almal geval wat die woord gehoor het. En die gelowiges uit die besnydenis, almal wat saam met Petrus gekom het, was verbaas dat die gawe van die Heilige Gees ook op die heidene uitgestort is")(Hand. 10:47 - "Niemand kan tog die water weer, dat hierdie mense, wat net soos ons die Heilige Gees ontvang het, nie gedoop word nie?").
------------------------------------------------------------------------------------------------------------Christene is HEILIG in die sin van dat hulle afgesonder is om vir die Here te leef en te werk - om vir Hom vrug te dra (Joh 15:16 - "Julle het My nie uitverkies nie, maar Ek het julle uitverkies en julle aangestel om vrug te gaan dra en dat julle vrug kan bly, sodat wat julle die Vader ook al in my Naam vra, Hy julle dit kan gee"). Hulle is ook geheilig in die waarheid in die sin van "afgesonder om die waarheid te verkondig" (Joh. 17).
Die Here het hulle heilig verklaar omdat Hy hulle vir Hom afsonder. Hy het hulle geROEP /gekies. Wanneer die Here iemand/iets heilig (afsonder), dan is daar spesifieke reels HOE iemand/iets geheilig word, bv. die priesters moes 'n spesifieke roetine volg voor hulle afgesonder is vir diens. Net so is daar bepaalde voorwaardes wat iemand moet nakom voor hy/sy geheilig word as 'n kind van die Here (m.a.w. bekering en wedergeboorte...).
In geval van waar iets/iemand geheilig word (om) vir die Here se (te) werk, moet dit ook skoongemaak word. Om afgesonder te word gaan nie net oor wie/wat geroep word nie, maar ook oor wie waardig geag word/gekies word. Dit gaan dus ook oor wie REIN is (Mat 5:8 - "Salig is die wat rein van hart is, want hulle sal God sien). Niks wat onrein is kan geheilig (afgesonder) word nie" (1 Tim. 1:5; 2 Tim. 2:22; Hebr. 10:22). Geen mens is waardig om geheilig te word nie, maar Jesus Christus maak dit moontlik vir enige iemand om waardig te word omdat Hy die wat hulle hoop in Hom plaas, skoonwas van hulle sonde en van 'n slegte gewete - so maak Hy Sy kinders heilig. Deels verwys dit na heiligmaking omdat iemand rein is (bekering), en deels verwys dit na reiniging omdat iemand geheilig is (wedergeboorte). Kinders van die Here word geheilig, en kan geheilig word omdat hulle skoongewas is, maar moet ook onthou dat hulle ontheilig kan word as hulle hulself verontreinig. Daarom moet elke kind van God weet wat dit is wat ONREIN is vir hom (waardeur hy hom kan verontreinig). ONS MOET ONDERSKEI TUSSEN rein EN onrein, EN TUSSEN WAT IS heilig EN WAT IS onheilig.
Ander dinge wat ook verskil tussen die N.T. en O.T., is bv. dat slegs sekere kosse heilig (afgesonderd) was in die O.T. en geoorloof om te eet, maar in die N.T. is alle kosse geoorloof, behalwe natuurlik die eet van bloed of dit wat verwurg is, die eet van afgodsoffers en/of in die geval waar kos aanstoot gee, moet dit nie geeet word nie.
Dit is nie geoorloof vir Christene om afgodsoffers te eet nie, in die geval waar daar meegedeel word dat dit 'n afgodsoffer is; andersins is dit geoorloof soos alle kos vir ons geoorloof is (1 Kor. 10:14-25)! Dus, waar dit afgesonder is vir 'n afgod (m.a.w. "geheilig" vir daardie afgod), moet die Christen dit nie eet nie, ter wille van die GEWETE van die persoon wat dit offer (en dit kan ook die Christen se gewete dan besoedel). So, al is alle kos geoorloof om te eet, is dit in die betrokke situasie nie geoorloof nie. DIT IS DAN SOOS IETS WAT ONREIN IS, EN DIE KIND VAN GOD WAT DIT EET, SAL HOMSELF VERONTREINIG.
Dieselfde geld in die geval van heidense afgodspraktyke. Die volk was gewaarsku om nie te doen soos die ander nasies wat voor hulle verdrywe is nie... (Deut. 12:30,31). Hierdie wet het nie verander nie en Christene word steeds beveel om nie om te gaan met sulke heidense afgodspraktyke nie. Baie mense word deesdae maklik betrokke by sulke praktyke sonder dat hulle eens besef dit is afgodspraktyke. Jesus het bv. geleer dat ons nie moet bid soos die heidene doen, deur 'n ydele herhaling van woorde nie (Matt. 6:7); tog, hierdie manier van bid, wat vandag ook "meditasie" genoem word, is 'n baie ou heidense gebruik wat nie hoort onder kinders van die Here nie. Daar is 'n vorm van Christelike meditasie, maar dit is nie dieselfde as oosterse meditasie nie en dit help ook nie iemand neem die vorm van oosterse meditasie en gee dit Christelike name nie! (soos baie vandag doen). Menig Christene en sommige Christelike kerke het vandag hierdie vorm van gebed aanvaar en is besig om dit (selfs in hulle kerke) te beoefen - en so hulleself te verontreinig. ONS MOET ONDERSKEI TUSSEN WAT IS REIN, EN WAT IS ONREIN! (Ef. 5:10,11 - "En beproef wat die Here welbehaaglik is; en hou nie gemeenskap met die onvrugbare werke van die duisternis nie, maar bestraf dit liewer).
Wanneer iets geheilig is, is dit afgesonder vir 'n doel. So sien ons bv. ook dat geen vleis afgesonder was om te eet voor die dae van Noag se ark nie; tog na die vloed is vleis geoorloof om te eet (maar natuurlik later ook net sekere soorte vleis in die Ou Testament). (Gen 9:1-4: "En God het Noag en sy seuns geseën en aan hulle gesê: Wees vrugbaar en vermeerder en vul die aarde. Die vrees en die skrik vir julle sal wees oor al die diere van die aarde en al die voëls van die hemel: alles wat op die aarde beweeg, en al die visse van die see. Hulle is in julle hand oorgegee. Alles wat beweeg en lewe, sal julle voedsel wees. Net soos die groen plante, gee Ek dit alles aan julle. Net die vleis met sy siel, met sy bloed, mag julle nie eet nie). Daarom was sekere diere gesien as rein en ander as onrein. Hulle was nie toegelaat om onrein diere te eet nie (Lev. 5:2; Lev. 11...). Rein diere aan die ander kant, was afgesonder vir "eet" (geheilig).
In die nuwe testament is enige vleis geoorloof om te eet, behalwe natuurlik sekere uitsonderings. Sekere reels rondom "wat is heilig" (afgesonderd) het dus nie verander tussen die Ou en Nuwe Testament nie, soos bv. die feit dat vleis nie met sy bloed geeet mag word nie (Gen. 9:4; Lev. 7:27). Ander reels het wel verander, soos dat alle diere nou gesien word as rein...
Vir iets om heilig te wees, het presies te doen met die feit dat dit AFGESONDER is VIR 'N SPESIFIEKE DOEL: Na die uittog uit Egipte was die volk verbied om vet te eet van die vee waarvan hulle vir die Here 'n vuuroffer bring, want die vet was afgesonder (heilig) vir die Here en moes in offers gebruik word (Lev. 3:16,17). In daardie geval was vet nie geoorloof om te eet nie, omdat dit heilig (afgesonder) was vir die Here. Dit was afgesonder vir 'n spesifieke doel - DAAROM nie geoorloof om te eet. Die vet van aas en dit wat verskeur was, kon gebruik word vir allerhande werk, maar ook nie om te eet nie (nie geoorloof om te eet nie, maar "geheilig" vir werk)(Lev. 7:24).
(1) Waar die Hebreeuse woord "kaw-dash" gebruik word (H6942) gaan dit oor die/dit WAT AFGESONDER WORD vir die Here, en daarom word HY of SY / HULLE / DIT heilig verklaar - hulle word "as skoon" verklaar (heilig verklaar om die taak op hande te verrig of sodat dit verrig kan word). In hierdie geval: DIE HERE IS DIE EEN WAT IETS AFSONDER AS HEILIG (bv., Hy het die priesters "geheilig" - hulle is "afgesonder" - Eks. 28:41)(en Hy het spesifieke reels waarvolgens Hy iets/iemand heilig - hulle moes m.a.w. 'n spesifieke roetine volg om geheilig(skoongemaak) te word - Eks. 29; 40:9...).
Maar die woord "kaw-dash" bevat ook die betekenis in geval van waar die Here van iemand verwag "om hom/haarself te heilig" (dan 'n opdrag van die Here) soos om sonde neer te le... Iemand/iets wat heilig is kan gebruik word in die Here se diens, maar as dit onheilig is (of ontheilig word), is dit nie meer bruikbaar nie.
Iets of iemand wat dan nou so afgesonderd is, is dan "heilig" - (2) soos in die geval van waar die Hebreeuse woord "ko-desh" gebruik word (H6944) t.o.v. IETS, 'n PLEK of IEMAND wat AFGESONDERD IS vir die Here, bv. die altaar (Eks. 29:37).
Die woord (3) "kaw-doshe" (H6918) - word meer spesifiek gebruik vir HEILIGE EEN, en spesifiek gebruik ten opsigte van die Here, en Sy kinders (Lev. 11:44,45; 19:2) - word veral ook gebruik waar kinders van die Here beveel word om heilig te wees en hulle nie te verontreinig nie (Lev. 19:2; 20:26; 11:44).
(4) Die Griekse woord "hag-ee-ad'-zo" (G37) word veral gebruik in die geval waar iemand seremonieel "heilig gemaak" word. Vir die vlees om REIN te word, is bloed nodig (Hebr. 9) - so word die vlees "geheilig". Vgl. dit met die O.T. offerdiens (Lev. 16; Num. 17). Op dieselfde wyse word die wat in Jesus Christus glo, deur Sy bloed seremonieel GEHEILIG (Hebr. 13:12)(die vlees word REIN gemaak)(vgl. dit met 2 Kron. 30:15-17 en Esra 6:20). Die Ou Testamentiese offerdiens was nie volkome nie, maar Jesus Christus se bloed is volkome en reinig ons nie net van die vlees nie, maar reinig ook die gewete van dooie werke. Jesus Christus was die perfekte "offerlam", vlekkeloos sonder sonde. En met Sy dood het die N.T. in werking getree (want 'n testament tree slegs in werking met die dood van die testamentmaker). Net soos 'n testament deur bloed ingewy word, so is die Nuwe Testament deur Sy bloed ingewy. Hy het Sy lewe afgele vir ons sodat ons heilig/afgesonder kan word (Ef. 5:26)(net soos stiere en bokke se lewe afgele is om die volk te heilig), en Hy maak ons verder REIN deur Sy waarheid/Woord (Ef. 2:26), want niemand kan vrug dra op onwaarheid nie. (In Hom is ook die ewige lewe, want Hy het die dood oorwin en is opgewek uit die dood, en sal wanneer Hy terugkom ook die wat in Hom glo opwek tot (ewige) lewe). Hy het ons dus (5) seremonieel AFGESONDER (die Griekse woord "hos'-ee-os" (G3741)), en die Vader het Hom afgesonder as ewige Hoepriester (Hebr. 7:26). Hierdie selfde woord word ook gebruik t.o.v. "plek van aanstelling" in Tit. 1:8 t.o.v. 'n opsiener. Dit verwys dus na "PLEK VAN AANSTELLING" - dus, AFGESONDERD vir 'n taak. Dit word ook gebruik in konteks met die Here self wat HEILIG is, die enigste ware God wat alleen aanbid sal word deur al die nasies (Openb. 15:4)(Sy "plek"). Die Griekse woord (6) "hag'-ee-os" (G40) word in verskillende skrifte gebruik WIE/WAT gesien word as heilig, bv. die Here God, die Almagtige (Openb. 4:8), die Christen (Kol. 1:22), die Here se Naam (Luk. 1:49), elke Hebreeuse eersgebore manlike kind (Luk. 2:23), die wet en die gebod (Rom. 7:12); God se volk ("eerstelinge")(en dan die deeg ook)(Rom. 11:16); die Here Jesus Christus (die wortel) en Sy kinders (Sy takke)(Rom. 11:16); tempel en die gelowige as "tempel" (1 Kor. 3:17); die kinders van die gelowige (1 Kor. 14); en die wat deel het aan die eerste opstanding (Openb. 20:6). Maar hierdie Griekse woord word ook veral gebruik van hoe elke Christen sy eie lewenswandel moet HEILIG. En daarom pasop hoe hulle "bou" want hulle is die (heilige) tempel (1 Kor. 3:10-17). Ons was vroeer onheilig en is nou heilig, ja, maar is ons heilig in ons lewenswandel? En gee ons ag daarop dat ons op die WAARHEID bou? (soos wat vir ons in 1 Kor. 3 verduidelik word). So hier gaan dit oor hoe ons onsself moet opgee vir die Here - hoe ons ons in lewenswandel vir Hom moet AFSONDER (1 Pet. 1:15,16). Net soos Hy Sy lewe vir ons afgele het (om ons te heilig), moet ons ons lewens afle (om dit te heilig vir Hom)(Kol 1:22; Ef. 5:27). (Dit is natuurlik makliker vir die ongetroude omdat getroudes ook besorg is oor mekaar om mekaar tevrede te stel (1 Kor. 7:34)). Nog 'n Griekse woord wat vir "heilig" gebruik word in die N.T., is (7) "hos-ee'-oce" (G3743), wat gaan oor "om heilig op te tree" (1 Thess. 2:10) - m.a.w. "om op te tree soos iemand wat afgesonder is vir die Here. Gaan lees gerus die konteks van 1 Thess. 2:10 om beter te verstaan wat hiermee bedoel word. En nog 'n geval waar die woord "heilig" gebruik word is in Hand. 21:24, (8) "hag-nid'-zo" (G48) - wat beteken "om skoon te maak", en is slegs 'n verwysing na 'n O.T. gebaar van "heiligmaking vir 'n spes. doel".
Kinders van die Here (wat terloops "geheilig" is) moet die Here se reels nakom - want Hy is heilig, en Hy roep ons op om ook heilig te wees (1 Pet. 1:16) - Christene moet hulle eie lewenswandel "heilig" sodat hulle BRUIKBAAR is vir diens, Ons kan nie twee here dien nie. Die dissipels het ook gereeld hierna verwys in hulle briewe. Kyk bv. na Kol. 1:22, na hoe die Here Jesus Christus ons geheilig het deur Sy dood om ons sonder gebrek en onberispelik voor Hom te stel - MAAR kyk wat hy ook se in die volgende vers: "as julle ten minste gegrond en vas bly in die geloof en julle nie laat afbring van die hoop van die evangelie nie" - DIE VOORWAARDE IS DAT ONS VAS BLY IN DIE GELOOF !
-Die een wat nie vas bly in die geloof nie, is besig om die Here se Naam te ontheilig (m.a.w., Sy Naam is nie meer die Een in wie hy hoop nie - Sy Naam is nie meer alleen vir hom afgesonder nie).
- geheilig: Ou Testament:- In meeste skrifte word H6942 gebruik, maar in 3 skrifte word H6944 gebruik (1 Sam. 21:5; 2 Kon. 2:18; 1 Kron. 26:26). Nuwe Testament:- In meeste skrifte word G37 gebruik, maar in 2 skrifte word G48 gebruik (Hand. 21:26; 24:18).
- heiligheid: Rol heel af vir skrifte.
Maar buite is die honde (die wat nie deel is van God se volk nie - m.a.w die wat Hom nie ken nie en nie geheilig is nie)
en die towenaars (die wat hulle voordoen as iets besonders of heilig - soos valse profete wat "Here" speel)
en die hoereerders (die wat nie die wil van die Here doen nie, maar hulle eie wil, en die wat agter afgode aan hoereer - hulle dra nie vrug nie of word onvrugbaar of dra slegte vrug)
en die moordenaars (die onbarmhartiges)
en die afgodedienaars (die eiesinniges wat hulle eie wil kies bo die wil van die Here en vir hulle 'n geloof skep wat hulle in die gehoor streel)
en elkeen wat leuens liefhet en doen (die valse broeders, valse profete, valse leraars). VGL. HIERDIE GERUS MET WAT JESUS VIR ONS GELEER HET OOR HOE DAAR GEOORDEEL SAL WORD TUSSEN:
- SKAPE EN SKAPE (die wat Hom ken, en die wat Hom nie ken nie)(almal wat geroep is, maar min is uitverkies), EN TUSSEN
- SKAPE EN BOKKE (die wat barmhartig is, en die wat nie barmhartig is nie), EN TUSSEN
- KORING EN ONKRUID (die wat opreg is, en die wat vals is), EN TUSSEN
- KORING EN KAF (die wat vrug dra, en die wat onvrugbaar is of onvrugbaar word).
Geplaas deur Hestie Myburgh om 14:29
Etikette: die tempel, die wet, heilig, onheilig, onrein, ontheilig, rein, rein en onrein diere, verontreinig, wie of wat is geheilig